ซูจีอ้างทำดีที่สุดวิกฤติโรฮีนจา
เมื่อ 7 ก.ย. สหประชาชาติ (ยูเอ็น) เผยว่า ชาวบ้านมุสลิมโรฮีนจาที่รัฐยะไข่ ในเมียนมา พากันอพยพข้ามพรมแดนเข้าบังกลาเทศแล้วราว 164,000 คน เพิ่มจาก 146,000 คน เพียงวันเดียวรวม 87,000 คน ที่หนี ข้ามไปแล้ว นับแต่เกิดเหตุกลุ่มติดอาวุธโจมตีที่มั่นทหารเมียนมาตั้งแต่ 25 ส.ค. คาดอาจมากถึง 300,000 คน จนทำให้บังกลาเทศกลายเป็นชุมชนไร้สัญชาติ ที่ใหญ่ที่สุดในโลก และวันเดียวกัน ยังมีชาวโรฮีนจาสูญหายอย่างน้อย 12 คน หลังเรือไม้ที่บรรทุกผู้ลี้ภัยโรฮีนจาล่ม,นอกจากนี้ กลุ่มผู้สื่อข่าวต่างประเทศที่ได้รับอนุญาตให้เข้าสำรวจพื้นที่ในรัฐยะไข่ พบเห็นไฟลุกไหม้ขึ้นใหม่ในหมู่บ้านของชาวโรฮีนจา และไม่เห็นชาวโรฮีนจามีส่วนเกี่ยวข้องใด ยิ่งเพิ่มความน่าสงสัยจากที่รัฐบาลเมียนมาอ้างว่า กลุ่มก่อการร้าย อาซา กองโจรมุสลิมโรฮีนจาเป็นฝ่ายเผาทำลายเอง,วันเดียวกัน นางอองซาน ซูจี ผู้นำเมียนมา เผยว่า รัฐบาลต้องดูแลทุกคนที่อยู่บนผืนแผ่นดินนี้ ไม่ว่าจะเป็นพลเมืองหรือไม่ แต่เราก็พยายามอย่างดีที่สุดแล้ว ส่วนปัญหาในรัฐยะไข่มีความยากลำบากมานานหลายสิบปี จึงไม่ควรคาดหวังให้รัฐบาลชุดใหม่นี้ที่เพิ่งเข้าบริหารประเทศเพียง 18 เดือน จะแก้ทุกอย่างได้ ขณะเดียวกัน ทางการเมียนมาก็เจรจากับรัสเซียและจีนเพื่อช่วยสกัดข้อวิจารณ์ใดๆ จากคณะมนตรีความมั่นคงแห่งสหประชาชาติ (ยูเอ็นเอสซี)
เมื่อ 7 ก.ย. สหประชาชาติ (ยูเอ็น) เผยว่า ชาวบ้านมุสลิมโรฮีนจาที่รัฐยะไข่ ในเมียนมา พากันอพยพข้ามพรมแดนเข้าบังกลาเทศแล้วราว 164,000 คน เพิ่มจาก 146,000 คน เพียงวันเดียวรวม 87,000 คน ที่หนี ข้ามไปแล้ว
โรฮีนจา,อองซาน ซูจี,รัฐยะไข่,สหประชาชาติ,ยูเอ็น,ข่าวทั่วไป